ഐഡിബിഐ ബാങ്കില് 650 അസി. മാനേജര് ബിരുദധാരികള്ക്ക് അവസരം ഓണ്ലൈന് അപേക്ഷ ഓഗസ്റ്റ് 22 വരെ ദില്ലി: ഐഡിബിഐ ബാങ്കില് അസിസ്റ്റന്റ് മാനേജര് ആകാന് ബിരുദക്കാര്ക്ക് അവസരം. 650 ഒഴിവ്. ഓഗസ്റ്റ് 22 വരെ ഓണ്ലൈനില് അപേക്ഷിക്കാം. പോസ്റ്റ് ഗ്രാജുവേറ്റ് ഡിപ്ലോമ ഇന് ബാങ്കിങ് ആന്ഡ് ഫിനാന്സ് സര്ട്ടിഫിക്കറ്റ് കോഴ്സിലേക്കാണു പ്രാഥമിക തിരഞ്ഞെടുപ്പ്. ഒരു വര്ഷ കോഴ്സ് വിജയകരമായി പൂര്ത്തിയാക്കുന്നവര്ക്ക് അസിസ്റ്റന്റ് മാനേജര് ഗ്രേഡ് എ തസ്തികയില് നിയമനം ലഭിക്കും. ബെംഗളൂരുവിലെ മണിപ്പാല് ഗ്ലോബല് എജ്യുക്കേഷന്, നോയിഡയിലെ നിറ്റെ എജ്യുക്കേഷന് ഇന്റര്നാഷനല് എന്നിവിടങ്ങളിലാണു കോഴ്സ്. കേരളത്തില്നിന്നുള്ളവര്ക്കു മണിപ്പാലിലാണു പ്രവേശനം. പ്രായം 2021 ജൂലൈ ഒന്നിന് 21 28 പട്ടികവിഭാഗത്തിന് അഞ്ചും ഒബിസിക്കു മൂന്നും അംഗപരിമിതര്ക്കു പത്തും വര്ഷം ഇളവ്. വിമുക്തഭടന്മാര്ക്കു നിയമാനുസൃത ഇളവ്. യോഗ്യത 2021 ജൂലൈ ഒന്നിന് കുറഞ്ഞത് 60 മാര്ക്കോടെ പട്ടികവിഭാഗം, അംഗപരിമിതര്ക്ക് 55 ഏതെങ്കിലും വിഷയത്തില് ബിരുദം. ഓണ്ലൈന് പരീക്ഷ, ഇന്റര്വ്യൂ എന്നിവ വഴിയാണ് തെരഞ്ഞെടുപ്പ്. സെപ്റ്റംബര് 4 നാകും പരീക്ഷ. ആലപ്പുഴ, കൊച്ചി, കണ്ണൂര്, കോട്ടയം, കോഴിക്കോട്, മലപ്പുറം, പാലക്കാട്, തൃശൂര്, തിരുവനന്തപുരം, കൊല്ലം എന്നിവിടങ്ങളില് പരീക്ഷാകേന്ദ്രമുണ്ട്. പരീക്ഷാക്രമം വെബ്സൈറ്റില്. അപേക്ഷാഫീസ്: 1000 രൂപ പട്ടികവിഭാഗംഅംഗപരിമിതര്ക്ക് 200 രൂപ. ഓണ്ലൈനിലൂടെ ഫീസ് അടയ്ക്കാം. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona